<classify> IDARA ya Misitu na Mali zisizorejesheka imewahamisha watu waliokuwa wakiishi katika eneo la msitu wa Hifadhi wa Kiwengwa Mkoa wa kaskazini Unguja, ili kuepuka athari za uharibifu.Mkurugenzi wa Idara ya Misitu na Mali zisizorejesheka, Soud Mohamed alisema serikali imechukua hatua hizo baada ya kubainika watu waliokuwa wakiishi eneo hilo kufanya vitendo vya uharibifu wa mazingira na ukataji wa msitu.Aliyataja matukio yaliyokuwa yakifanywa katika msitu wa hifadhi wa Kiwengwa ni pamoja na kukatwa kwa baadhi ya miti kwa matumizi ya mbao.Idara ya Misitu na Mali zisizorejesheka imechukua hatua ya kuwahamisha watu waliokuwa wakiishi ndani ya sehemu ya msitu wa Kiwengwa baada ya kubaini matukio ya vitendo vya hujuma vya uharibifu wa msitu huo, alisema.Aidha, alisema idara imejipanga zaidi kuhakikisha baadhi ya misitu ya hifadhi haihujumiwi ikiwemo kukatwa kwa miti yake kinyume na malengo.Tumeanza mikakati ya kuimarisha ulinzi katika maeneo ya hifadhi ya misitu nchini ili kuepuka uharibifu unaoweza kufanywa na jamii ya wananchi wetu, amesema.Ofisa anayeshughulika na masuala ya ulinzi katika msitu wa hifadhi ya Kiwengwa, Ali Juma alisikitishwa na matukio ya uvamizi wa hifadhi ya msitu yanayofanywa na watu wasiokuwa waaminifu.Alisema baadhi ya miti adimu imekuwa ikikatwa kwa ajili ya matumizi ya mbao ikiwemo Msaji.Ipo baadhi ya miti imeanza kuadimika nchini na imekuwa ikikatwa kwa ajili ya matumizi ya mbao, hivyo kusababisha uharibifu mkubwa wa rasilimali ya taifa, amesema.Baadhi ya misitu ya hifadhi ya taifa ambayo imeanza kuhujumiwa na kuvamiwa na wananchi ni pamoja na Kiwengwa, Jozani na Hanyegwa mchana Unguja.  <topic>: kitaifa 